
           Se aprobă,
Primăria Municipiului Timişoara 



PRIMAR
SERVICIUL DEZVOLATRE SI INTEGRARE EUROPEANA 
Nr. SC2005-12768/14.07.2005 



Dr.ing. Gheorghe CIUHANDU

REFERAT

privind concesionarea prin licitaţie publică deschisă 

a unei parcele de teren în suprafaţă de 40.000 mp.,

în vederea realizării unei unităţi industriale sau de servicii

în Parcul Industrial Freidorf, Timişoara

În vederea atragerii investiţiilor străine din domeniul producţiei şi a serviciilor aferente, precum şi pentru sporirea numărului de locuri de muncă - măsuri care vor potenţa dezvoltarea economică locală - în conformitate cu Hotărârea Consiliului Local al Municipiului Timişoara nr. 220/1999, a fost constituit Parcul Industrial Freidorf Timişoara. Terenul aferent acestuia este situat în zona de sud-vest a Municipiului Timişoara, în intravilanul localităţii şi este înscris în C.F. nr. 4252 Freidorf, cu nr. topo 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a, cu suprafaţa totală de 47 ha şi 9015 mp şi având ca proprietar Municipiul Timişoara.

De la constituirea lui, acest obiectiv a fost promovat în mod continuu, în prezent 8 firme străine fiind locate aici, şi anume: "Kromberg & Schubert Romania" - automotive (cables), "S.C. Contitech Romania"- automotive (cables), "S.C. Contifluid Romania" - automotive, "S.C. Rosign" - lighting industry, "S.C. R-Coating" şi "S.C. Midal Alf", Karl Heinz Dietrich Romania International Exped SRL – servicii de logistică, Honold Logistic Group – centru de logistică regional, firme care ocupă parcele de teren în suprafaţă totală de 11.7 ha. Altă parcelă de teren cu suprafeţe de 80.000 mp a fost scoasă la licitaţie în vederea concesionării lor, în conformitete cu prevederile Hotărârii Consiliului Local al Municipiului Timişoara nr. 142 din 29.03.2005.

Terenul în cauză are asigurate toate utilităţile (apă, canal, electricitate, gaze naturale, telefonie), iar pentru a creşte atractivitatea faţă de investitori, preţul de pornire al licitaţiei este promoţional - practică utilizată în mod curent în lume pentru atragerea investitorilor străini.

Companiile Karl Heinz Dietrich Romania International Exped SRL şi Honold Logistic Group - firme de renume care asigură logistica unor mari investitori străini, unii dintre aceştia fiind deja prezenţi în Timişoara (Continental, Contifluid şi altele) - solicită concesionarea unui teren în suprafaţă de 40.000 mp, după cum se precizează în scrisoarea de intenţie anexată (înregistrată la Primăria Municipiului Timişoara sub numărul SC 2005 - 011484/24.06.2005). 

Licitaţia se va desfăşura în conformitate cu prevederile Legii nr. 219/1998 privind regimul concesiunilor, modificată şi completată prin Legea nr.528/2004 pentru modificarea şi completarea Ordonanţei Guvernului nr. 16/2002 privind contractele de parteneriat public-privat, precum şi a Legii nr. 219/1998 privind regimul concesiunilor şi cu respectarea menţiunilor cuprinse în Caietul de Sarcini al concesiunii.

Menţionăm faptul că dezmembrarea terenului, scoaterea din circuitul agricol şi operarea în Cartea Funciară se vor face ulterior licitaţiei, pe cheltuiala concesionarului.

Activităţile propuse sunt în concordanţă cu prevederile Planului Urbanistic General al Municipiului Timişoara.
Având în vedere aspectele menţionate mai sus;

Având în vedere solicitarea companiile Karl Heinz Dietrich Romania International Exped SRL şi Honold Logistic Group, înregistrată la Primăria Municipiului Timişoara sub numărul SC 2005 - 011484/24.06.2005.

În baza dispoziţiilor Legii nr. 219/1998 privind regimul concesiunilor, modificată şi completată prin legea nr. 528/2004;

În conformitate cu prevederile Legii nr. 50/1991 privind autorizarea executării lucrărilor de construcţii, republicată;

În conformitate cu prevederile art. 38 alin (1) şi alin. (2) lit. (f), (g) şi (h) şi ale art. 46 din Legea administraţiei publice locale nr. 215/2001;

Propunem:

Art.1: Aprobarea concesionării prin licitaţie publică deschisă a unei parcele de 40.000 mp care se va dezmembra din parcela nr. 8, in suprafata de 80.000 mp, conform Plan Urbanistic de Detaliu – privind modificarea şi completarea Parcului Industrial Freidorf, din terenul înscris în C.F. nr.4252 Freidorf, în suprafaţă de 47 ha şi 9015 mp, având nr. top 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a, în vederea construirii unei unităţi industriale sau de prestari servicii de logistica.
Terenul este proprietatea Municipiului Timişoara şi se află în administrarea Consiliului Local.
Art.2: Aprobarea Studiului de Oportunitate (Anexa 1) şi Caietul de Sarcini (Anexa 2) pentru concesionarea prin licitaţie publică deschisă a parcelei de teren în suprafaţă de 40.000 mp descrisă mai sus , în vederea construirii unei unităţi industriale sau de prestari servicii de logistica în Parcul Industrial Freidorf, Timişoara. Anexa 1 şi Anexa 2 fac parte integrantă din prezenta hotărâre.

Art.3: Autorizaţia de construire se va obţine în termen de maxim 12 luni de la data încheierii contractului de concesiune, iar finalizarea lucrărilor autorizate se va realiza în termen de maxim12 luni de la data obţinerii Autorizaţiei de Construire, cu posibilitatea de prelungire conform prevederilor legale.


Nerespectarea condiţiilor de sus duce la anularea contractului de concesiune.

